Familie-legkaart: g.2. Johannes Lodewicus VON WIELLIGH, geb. 13/02/1898
g.2. Johannes Lodewicus VON WIELLIGH, geb. 13/02/1898
g.2. Johannes Lodewicus (Ds.), geb. 13/02/1898, oorl. 10/03/1971, van Port Shepston aan die Natalse kus x 1932 met Claudina Susanna Aletta BRINK, geb. 12/07/1903, Calvinia, oorl. 09/10/1961, d.v. Andries Willem Brink en Maria Margaretha Kotze.
Johannes Lodewicus was die seun van Pieter Gerhardus von Wielligh en Judith Magdalene van Heerden.
Hy was as die Siener van die onbekende bekend. Hierdie bekendheid het hy deur sy waar voorspellings van daaglikse gebeure in sy gemeente, verwerf. As 'n predikant het hy 'n gemeenskap van hoofsaaklik vissermanne gehad, wat hom daagliks geraadpleeg het.
In die Beeld, Johannesburg Finaal, van Vrydag 21 Mei 1993 verskyn die volgende berig deur Joan Altern: "Ou Bybel soek 'n spesiale baas. 27 Augustus 1933 was 'n dag van groot vreugde vir die gesin Von Wiellig van Amalia naby Potchefstroom. Nie net het die eerste Afrikaanse Bybel die dag die lig gesien nie, maar Ds. J.L. von Wielligh se vrou het ook die lewe geskenk aan 'n babadogter. Die kleinding, Deodie, was die honderdste baba wat wyle suster Elizabeth Hoffman van Potchefstroom in die lewe help bring het. Om die betekenisvolle dag te verewig, het Ds. Von Wielligh een van die eerste Afrikaanse Bybels wat in gebruik geneem is, aan suster Hoffman geskenk. Die volgende inskrywing is destyds in die Bybel gedoen: "Net 'n blykie van liefde en waardering vir wat u vir ons gedoen het die dag met die viering van die Afrikaanse Bybel en die daaropvolgende dae. Ook as 'n klein herinnering aan Deodie, die honderdste babatjie. Mag u werk nog lank en geseën wees".